**Red Bull RB11** on itävaltalaisen Formula 1 -talli Red Bull Racingin käyttämä auto kaudella 2015. Autoa ajoivat australialainen Daniel Ricciardo ja Scuderia Toro Rossolta saapunut venäläinen Daniil Kvjat.

Yhteenveto
----------

### Ennen kauden alkua

Red Bullin entinen pääsuunnittelija Adrian Newey siirtyi sivuun auton suunnittelun johdosta edellisen kauden aikana. Auton kehityksestä vastaa nyt Rob Marshall. Tallille neljä kuljettajien maailmanmestaruutta tuonut Sebastian Vettel siirtyi Scuderia Ferrarille. Hänen tilalleen otettiin Red Bullin sisartallissa Toro Rossolla ajanut Daniil Kvjat. Tallin siteet moottoritoimittaja Renault'hon ovat aiempaa tiiviimmät Red Bullin ja Toro Rosson ollessa ainoat kyseisiä moottoreita käyttävät tallit. RB10-autossa moottori oli suurin heikkous, joten suurin kehitys on tehty sen ympärillä.

RB11 testivärityksessään Jerezin testeissä
RB11 julkistettiin ensimmäisten talvitestien alkaessa Jerezissä. Talli käytti testeissä mustavalkoista maastokuvioväritystä aiemmista autoista tutun värityksen sijaan. Neljän päivän aikana tallin kuljettajat saivat ajettua uudella autolla 166 kierrosta. Testaamista haittasivat ongelmat moottoriyksikössä. Ensimmäisenä päivänä autossa oli akkuongelmia. Toisena päivänä Kvjat vahingoitti tallin ainoaa etusiipeä ja talli joutui testaamaan ilman sitä. Kolmantena ja neljäntenä päivänä ongelmia oli ERS-järjestelmässä. Auton vauhtiin talli oli kuitenkin varsin tyytyväinen. Barcelonassa ajetuissa testeissä autoa vaivasivat edelleen ongelmat ERS-järjestelmän kanssa. Kaiken kaikkiaan talli sai ajettua kahdentoista testipäivän aikana 4400 kilometriä.

### Alkukausi

Red Bullin autot Malesian GP:ssä.
Kauden avannut Australian GP oli tallille pettymys. Perjantaina talli joutui vaihtamaan Ricciardon autosta moottorin, eikä hän päässyt ollenkaan ajamaan toisissa vapaissa harjoituksissa. Aika-ajoissa Kvjat ei päässyt edes viimeiseen aika-ajo-osioon, vaan jäi 13:nneksi vaihdelaatikko-ongelmien vuoksi. Ricciardo ajoi seitsemänteen ruutuun. Daniil Kvjat ei pystynyt ajamaan kilpailussa ollenkaan, sillä hänen autonsa vaihdelaatikko ylikuumeni hänen ajaessaan lähtöruudukkoon jo ennen lämmittelykierrosta. Ricciardo sijoittui kuudenneksi, mutta jäi kilpailun voittajasta yli kierroksen verran. Talli syytti ongelmista ja suorituskyvyn puutteesta moottoritoimittajaansa Renault'ta.

Malesian GP:n sateisissa aika-ajoissa Ricciardo ajoi toiseen riviin neljänteen ruutuun Kvjatin ajaessa viidenneksi. Kilpailussa sisartalli Toro Rosso kuitenkin nöyryytti Red Bullia sijoittuen kilpailussa molempien Red Bull -kuljettajien edelle. Molemmat RB11-autot kärsivät kilpailussa jarruongelmista, mikä vaikeutti kilpailun vauhdissa pysymistä. Kvjat sijoittui yhdeksänneksi, Ricciardo kymmenneksi. Kiinassa talli palasi viime vuonna käyttämiinsä jarruihin Malesiassa koettujen ongelmien vuoksi. Kvjat kärsi läpi viikonlopun moottoriongelmista, ja hänen kilpailunsa lopulta päättyi moottorin hajoamiseen. Ricciardo putosi lähdössä 17:nneksi, mutta nousi lopulta yhdeksänneksi.

Bahrainin GP:n aika-ajoissa Kvjat jäi jo ensimmäisessä aika-ajo-osiossa ulos. Hän syytti moottoriongelmia karsitumisestaan. Ricciardo ajoi seitsemänteen ruutuun. Kilpailussa molemmat kuljettajat onnistuivat ajamaan pisteille Ricciardon sijoittuessa kuudenneksi ja Kvjat yhdeksänneksi. Ricciardon moottori kuitenkin hajosi näyttävästi hänen ohittaessaan ruutulipun, mikä tarkoitti sitä, että Espanjassa hän joutuisi ottamaan käyttöön viimeisen sallitun moottorinsa. Espanjan aika-ajoissa Toro Rosso nöyryytti Red Bullia jälleen ollen molemmilla autoillaan nopeampi, vaikka Red Bull -kuljettajat sijoittuivatkin kärkikymmenikköön kahdeksanneksi ja kymmenenneksi. Kilpailussa moottorimurheilta säästyttiin ja molemmat kuljettajat ottivat pisteitä Ricciardon sijoituttua seitsemänneksi ja Kvjatin kymmenenneksi.

Tulokset
--------

**Lihavointi** tarkoittaa paalupaikkaa, *kursivointi* kilpailun nopeinta kierrosta. Muut selitteet löytyvät täältä.


| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **2015** | Red Bull | Renault Energy F1-2015 | **P** |  | AUS | MAL | CHN | BHR | ESP | MON | CAN | AUT | GBR | HUN | BEL | ITA | SIN | JPN | RUS | USA | MEX | BRA | ABU | **187** | **4.** |
| Australia Daniel Ricciardo | 6 | 10 | 9 | 6 | 7 | *5* | 13 | 10 | Kesk. | *3* | Kesk. | 8 | *2* | 15 | 15† | 10 | 5 | 11 | 6 |
| Venäjä Daniil Kvjat | DNS | 9 | Kesk. | 9 | 10 | 4 | 9 | 12 | 6 | 2 | 4 | 10 | 6 | 13 | 5 | Kesk. | 4 | 7 | 10 |

Lähteet
-------

1. 1 2 3  THE ‘BEAST’ UNLEASHED (Arkistoitu – Internet Archive) 1.2.2015, Infiniti-RedBullRacing.com, Viitattu 1.2.2015
2. 1 2  Jerez F1 test: Kimi Raikkonen, Sebastian Vettel and Ferrari on top 5.2.2015, Autosport.com, Viitattu 6.2.2015
3. ↑  Jerez F1 test: Sebastian Vettel fastest for Ferrari on first day 1.2.2015, Autosport.com, Viitattu 6.2.2015
4. ↑  'Stupid part' blights Renault teams' Jerez Formula 1 test 3.2.2015, Autosport.com, Viitattu 6.2.2015
5. ↑  Mixed feelings for Red Bull after Jerez test (Arkistoitu – Internet Archive) 5.2.2015, Motorsport.com, Viitattu 6.2.2015
6. ↑  Red Bull winter ‘a success’ despite niggles  3.3.2015. Crash.net. Viitattu 4.3.2015. (englanniksi)
7. ↑  Pre-season testing in numbers - who went fastest, and furthest  3.3.2015. Formula1.com.  Arkistoitu 15.3.2015. Viitattu 15.3.2015. (englanniksi)
8. ↑  Marko critical of Renault after problems  13.3.2015. Motorsport.com.  Arkistoitu 2.4.2015. Viitattu 15.3.2015.
9. ↑  Red Bull's Ricciardo through to Q3 and qualify 7th at Albert Park  14.3.2015. Motorsport.com. Viitattu 15.3.2015.
10. ↑  Red Bull F1 team identifies Daniil Kvyat's Australian GP failure  20.3.2015. Autosport.com. Viitattu 21.3.2015.
11. ↑  Newey sees "no light at the end of the tunnel" with Renault  15.3.2015. Motorsport.com. Viitattu 15.3.2015.
12. ↑  Red Bull grabs 4th and 5th on grid positions for the tomorrow's Malaysian GP  28.3.2015. Motorsport. Viitattu 29.3.2015.
13. ↑  Horner admits Toro Rosso "better" than Red Bull  29.3.2015. Motorsport. Viitattu 29.3.2015.
14. ↑  Chinese GP: Daniel Ricciardo says Red Bull's brakes now consistent  11.4.2015. Autosport. Viitattu 14.5.2015.
15. ↑  F1 Chinese GP: Hamilton leads Rosberg in comfortable Mercedes 1-2  12.4.2015. Autosport. Viitattu 14.5.2015.
16. ↑  Bahrain GP: Kvyat blames Red Bull-Renault energy issues for Q1 exit  18.4.2015. Autosport. Viitattu 14.5.2015.
17. ↑  F1 Bahrain GP: Lewis Hamilton wins ahead of Kimi Raikkonen  19.4.2015. Autosport. Viitattu 14.5.2015.
18. ↑  Daniel Ricciardo onto his fourth F1 engine after Bahrain GP failure  19.4.2015. Autosport. Viitattu 14.5.2015.
19. ↑  Spanish GP: Nico Rosberg beats Lewis Hamilton to F1 pole position  9.5.2015. Autosport. Viitattu 14.5.2015.
20. ↑  Spanish GP: Mercedes' dominant Nico Rosberg ends F1 win drought  10.5.2015. Autosport. Viitattu 14.5.2015.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Red Bull RB11**.
* Auton esittely tallin virallisilla sivuilla (Arkistoitu – Internet Archive)

|  |
| --- |
| Itävalta Oracle Red Bull Racing |
| **Tallipäällikkö:**Yhdistynyt kuningaskunta Christian Horner
**Kilpakuljettajat:**1. Alankomaat Max Verstappen ·  11. Meksiko Sergio Pérez
**Testikuljettajat:**3. Australia Daniel Ricciardo ·  Sveitsi Sébastien Buemi ·  Uusi-Seelanti Liam Lawson ·  Norja Dennis Hauger ·  Barbados Zane Maloney
**Formula 1 -autot:**RB1 ·  RB2 ·  RB3 ·  RB4 ·  RB5 ·  RB6 ·  RB7 ·  RB8 ·  RB9 ·  RB10 ·  RB11 ·  RB12 ·  RB13 ·  RB14 ·  RB15 ·  RB16 ·  RB16B ·  RB18 ·  RB19 |

Autot, jotka kilpailivat Formula 1 -kaudella 2015

* Mercedes F1 W06 Hybrid
* Red Bull RB11
* Williams FW37
* Ferrari SF15-T
* McLaren MP4-30
* Force India VJM08
* Scuderia Toro Rosso STR10
* Lotus E23 Hybrid
* Sauber C34
* Marussia MR03B